روس اوردوسو بیلگی ساوش‌لاری اوچون بیر اکیبی اولدوغونو ایلک دفعه قبول ائتدی.
ساوونما باخانی سرگئی شویگو، چرشنبه گونو، سؤز قونوسو اکیبین تبلیغات آپاردیغینی آچیقلادی، آنجاق هانسی اؤلکه و یا قورولوش‌لارین هدف آلیندیغی حاقیندا معلومات وئرمه‌دی.
آچیقلاما، باتی‌لی دؤولت‌لرین روسیانی سایبری سالدیری‌لارلا سوچلاماسی‌نین آردین‌دان گلدی.
آمریکادا 8 نوامبرداکی باشقان‌لیق سئچیمینی دونالد ترامپین قازانماسیندا، روس سایبری سالدیری‌لاری‌نین رول اوینادیغی ادعا ائدیلمیشدی.
آوروپا استخبارات سرویس‌لری ده موسکوانی آوروپا‌داکی حکومت‌لری استیقرارسیزلاشدیرمایا و سئچیم‌لری سایبری سالدیری‌لار و یالان خبرلرله ائتکیله‌مه‌یه چالیشماقلا سوچلاییر.
روسیا ایسه باشقا اؤلکه‌لردکی سئچیم‌لره مداخیله ائتدیک‌لری ادعاسینی رد ائدیر.
